Послучай Деня на Разград учениците от 4 клас от ОУ"Н.Й.Вапцаров" с класен ръководител г-жа Светла Николова посетиха детския отдел на библиотеката. Беше им представена презентация за Освобождението на града от османска власт, която изслушаха с интерес, след което получиха безплатни карти, издадени в библиотеката послучай празника на града.Възпитаниците на госпожа Николова показаха книгата, която пишат-"Двадесет и две детски приказки"-толкова, колкото е броят на учениците в класа, като към всяка приказка ще има илюстрации, нарисувани от тях.
Ще очакваме учениците да представят книгата си в детския отдел, след като бъде завършена.
Понеделник, 22 Януари 2018 00:00
На 16.01.2018 г. в Детския отдел на библиотеката беше отбелязана 140-годишнината от Освобождението на град Разград от османска власт. Пред ученици от 5 и 6 клас от СУ"Хр.Ботев" с ръководители г-жа Мендова и г-жа Петрова, г-н Иво Стоянов,който е уредник на къща-музей "Станка и Никола Икономови", представи презентация, от която учениците научиха интересни факти за бойните действия на Източния отряд по време на Руско-турската война при Освобождението на Разград - как и къде са се водили сраженията, кои са били главнокомандващите на руските и на турските войски, за опълченците, участвали във войната, родени и живяли в града, след което разгледаха снимков материал и книги по темата.
Четвъртък, 07 Декември 2017 00:00
Много творчество, въображение и настроение вплетоха в творбите си учениците на г-жа Симеонка Петрова от група "Таланти" от СУ"Хр. Ботев"- гр.Разград. По проект "Твоят час", с майсторство и сръчност, в Детския отдел на библиотеката изработиха красиви сурвакници, като за украсата на дряновите клонки, които са символ на здраве и плодородие, използваха разноцветни конци, прежда, низаха пуканки и боб, вързаха изработени от тях панделки. Покрай низането и похапването на пуканки часът мина неусетно и забавно, а децата и госпожа Петрова поканиха библиотекарите заедно да проведат час и в училище. Сурвакниците ще бъдат част от коледната изложба на Детския отдел заедно с всички други изделия, изработени по време но Коледната работилница.